CELEX: 62012CN0373
Language: sl
Date: 2012-08-03 00:00:00
Title: Zadeva C-373/12: Predlog za sprejetje predhodne odločbe, ki ga je vložilo Krajský súd v Prešove (Slovaška) 3. avgusta 2012 – G.I.C. Cash, a.s. proti Mariánu Gunčagi

17.11.2012   
            
            
               SL
            
            
               Uradni list Evropske unije
            
            
               C 355/8
            
         Predlog za sprejetje predhodne odločbe, ki ga je vložilo Krajský súd v Prešove (Slovaška) 3. avgusta 2012 – G.I.C. Cash, a.s. proti Mariánu Gunčagi
   (Zadeva C-373/12)
   2012/C 355/13
   Jezik postopka: slovaščina
   
      Predložitveno sodišče
   
   Krajský súd v Prešove
   
      Stranki v postopku v glavni stvari
   
   
      Tožeča stranka: G.I.C. Cash, a.s.
   
      Tožena stranka: Marián Gunčaga
   
      Vprašanji za predhodno odločanje
   
   
               1.
            
            
               Ali je treba člen 47 Listine Evropske unije o temeljnih pravicah (1) (v nadaljevanju: Listina) v povezavi z njenim členom 38 ter členoma 6(1) in 7(1) Direktive Sveta 93/13/EGS (2) o nedovoljenih pogojih v potrošniških pogodbah razlagati tako, da ima potrošnik – kadar mora sodišče, ki odloča v sporu v zvezi s potrošniško pogodbo, presoditi, ali neki pogodben pogoj ni dovoljen, pri čemer je sodišče druge države članice v podobnih dejanskih okoliščinah že utemeljeno odločilo, da pogodbeni pogoj s podobno ali enako vsebino ni dovoljen – pravico, da sodišče pri presoji nedovoljenosti spornega pogodbenega pogoja upošteva odločbo, ki jo je sprejelo sodišče druge države članice?
            
         
               2.
            
            
               Če je odgovor na prvo vprašanje pritrdilen, ali sodišče krši temeljno pravico potrošnika iz člena 47 Listine v povezavi z njenim členom 38, če ne upošteva utemeljene odločbe sodišča druge države članice o nedovoljenosti pogodbenega pogoja s podobno ali enako vsebino?
            
         
      (1)  UL C 364, 18.12.2000, str. 1.
   
      (2)  Direktiva Sveta 93/13/EGS z dne 5. aprila 1993 o nedovoljenih pogojih v potrošniških pogodbah (UL, posebna izdaja v slovenščini, poglavje 15, zvezek 2, str. 288).